Armastatud «Kodutunne» tõttab appi elu keerdkäikudest räsitud tublidele Eesti peredele, kes ühel või teisel põhjusel kodu remontimisega iseseisvalt enam toime ei tule.
Näitame suvisel ajal Postimehe Kodustiili rubriigis igal argipäeva õhtul algusega kell 18 varasemaid «Kodutunde» saateid, mis Kanal 2 ekraanil ilmuvad kordusena, kuid Postimehe lugejatel seni veel nägemata.
Helin on oma ema Hilja neljas laps - armastusest sündinud pesamuna. Kahjuks tahtis ta siia ilma tulla liiga vara ning selle lõivuks on elu ratastoolis. Hilja on elus matnud kaks abikaasat ja poja, kuid Helinist on tal alati olnud palju tuge ja rõõmu.
Kuid vana kodumaja uksepakud ja kuivkäimla on seni teinud Helini elu väga keeruliseks. «Kodutunne» ehitab tublidele naistele pesuruumi ja Helinile õuepääsu.